Source: http://skupaj.si/odbor/istrabenz?page=5
Timestamp: 2018-01-23 21:29:56+00:00
Document Index: 764556

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'Sodišče ', 'sodišče ', 'sodišče ']

Mali delničarji: Luški statut ni zakonit
Medij: Delo Avtorji: Šuligoj BorisTeme: Mali delničarji, ZGD-1 zakon o gospodarskih družbah, Rajko Stanković Rubrika / Oddaja: Gospodarstvo Datum: 15. 01. 2014 Stran: 9
Prošnja na okrožno sodišče Za prednostno obravnavo izpodbijanega dokumenta
Koper - »Skupščina Luke Koper je na oktobrski seji sprejela spremembe statuta, ki so po mnenju Društva Mali delničarji Slovenije (MDS) nezakonite,« je izjavil Rajko Stankovič in zanikal, da z izpodbojno tožbo kakor koli ovirajo nadzornike, da bi razrešili Gašparja Mišica. Zato so na okrožno sodišče naslovili prošnjo za prednostno obravnavo te tožbe.
Potem ko nadzornikom Luke Koper ni uspelo z navadno večino glasovati o odpoklicu Gašparja Gašparja Mišica, je predsednica NS Alenka Žnidaršič Kranjc pozvala vse lastnike, naj tvorno ravnajo in omogočijo nadzornikom izvajanje svoje nadzorne funkcije skladno s statutom. Očitek je letel predvsem na Društvo MDS, ki je novembra lani z izpodbojno tožbo doseglo, da je sodišče zadržalo veljavnost novega statuta. Stari statut zahteva pri odpoklicu predsednika uprave navzočnost najmanj dveh tretjin članov NS (torej šest), novi statut pa bi dovolil takšno odločanje že, če bi na seji NS sodelovalo samo pet (večina od vseh devetih) članov NS. Če bi novi statut veljal, obstrukcija treh predstavnikov delavcev in predstavnice MO Koper ne bi vplivala na odločitev o odpoklicu.
Računi za leto 2014 že prihajajo
Medij: Primorski dnevnik Avtorji: Kocbek Darja Teme: Mali delničarji Rubrika / Oddaja: Ostalo Datum: 28. 12. 2013 Stran: 9
Trgovska družba Merkur, proizvajalec komponent za avtomobilsko industrijo Cimos, letalska družba Adria Air ways, telekomunikacijska družba T2, finančni holdingi DZS, Sava, Istrabenz, ACH, Zvon Ena in Zvon Dva (v stečaju), gradbena podjetja Primorje, SCT in Vegrad, ki so prav tako v stečaju, pa družba Grep, ki je v Ljubljani gradila športni park Stožice, so v prvem paketu podjetij, katerih dolgove so banke pred prazniki prenesle na slabo banko, ki se uradno imenuje Družba za upravljanje terjatev bank (DUTB). Med največjimi upnicami naštetih podjetij sta bili največji državni banki Nova Ljubljanska banka (NLB) in Nova kreditna banka Maribor (NKBM).
Preneseni sveženj, vseh bo pet, je vreden 1,1 milijarde evrov, prenosi pa bodo predvidoma končani do aprila 2014. Slaba banka bankam v zameno za slabe terjatve izda obveznice, za poplačilo katerih jamči davkoplačevalec. NLB je tako za prvi sveženj dobila za 622 milijonov evrov, NKBM pa za 390 milijonov evrov obveznic z dve- in triletno ročnostjo, ki so na Ljubljanski borzi začele kotirati v tem tednu.
Uprava Istrabenza prejela 380.000 evrov
Medij: Večer Avtorji: D. T. Teme: Mali delničarji Rubrika / Oddaja: Gospodarstvo Datum: 27. 09. 2013 Stran: 7
Na včerajšnji skupščini koprskega Istrabenza je bila za tretjo članico nadzornega sveta imenovana Denis Tavčar, sicer tudi predsednica uprave ljubljanske Mladine. V društvu MDS, kije na skupščini zastopalo dobrih 1,6 odstotka glasovalnih pravic, so vnovič opozorili na nerazumno visoke prejemke dvočlanske uprave Istrabenza (Rudi Grbec, Suzana Bolčič Agostini), kije lani skupno zaslužila 380 tisoč evrov bruto. To se jim zdi sporno, še posebno ker je družba v postopku prisilne poravnave in je njena usoda odvisna od bank upnic. V letu 2011 je bil Rudi Grbec celo bolje plačan od predsednika uprave Petrola, po prihodkih daleč največje slovenske gospodarske družbe in do lani skoraj tretjinskega lastnika Istrabenza. MDS od popolnjenega nadzornega sveta pričakuje, da bo v najkrajšem možnem času sprejel ustrezne ukrepe, ki bodo vidno zmanjšali prejemke Istrabenzove uprave.
ISTRABENZ, holdinška družba
26.09.2013 - 13:00
v dvorani Galea-Batana, Grand Hotel Portorož, Obala 33, Portorož.
SEONET z dne 23.08.2013 objava GM-271/13
Igor Bavčar mora plačati dobre tri milijone davka
Medij: Delo Avtorji: Ropac Iva,Felc Mitja Teme: ZGD-1 zakon o gospodarskih družbah Rubrika / Oddaja: Kronika Datum: 26. 08. 2013 Stran: 7
Opcijski posli Upravno sodišče potrdilo sklep o odmeri davka, večji del dolga že poravnan
Ljubljana - Upravno sodišče je pritrdilo davčni upravi, ki je Igorju Bavčarju zaradi neplačanih davčnih obveznosti naložila plačilo 3,4 milijona evrov davka z zakonitimi zamudnimi obrestmi. Gre za opcijske posle - zaradi njih seje znašel tudi pod lupo preiskovalcev ki sicer niso bili nezakoniti, so pa našli kar nekaj s tem povezanih nepravilnosti.
Davčna uprava Republike Slovenije (Durs) je januarja 2011 izdala sklep, s katerim je Igorju Bavčarju odmerila 3,4 milijona evrov neplačanega davka. Odmera davka izhaja iz iste transakcije, zaradi katere se je nekdanji prvi mož Istrabenza znašel v kazenskem postopku skupaj z Boškom Šrotom, bratoma Nastjo (nekdanjim predsednikom uprave Maksime Holdinga) in Kristjanom Sušinskim (nekdanjim Istrabenzovim svetovalcem) ter lastnikom Sportine Bahtijarjem Bajrovičem.
Naj spomnimo, da je ljubljansko okrožno sodišče julija izreklo obsodilne sodbe. Presodilo je, da je Šrot naklepno zlorabil položaj pri vodenju Pivovarne Laško s sklenitvijo opcijskih pogodb o prodaji delnic Istrabenza. Prav tako ni deloval po zakonu o gospodarskih družbah, saj teh opcijskih pogodb ni predložil računovodstvu, kar bi moral storiti v skladu s slovenskimi računovodskimi standardi.
Tožilec: Nadzorni svet ni opravil svojega dela
Medij: Delo Avtorji: Jakopec Marko,Križnik Božena,Tekavec Vanja,Predanič Jure,Gole Nejc Teme: Mali delničarji, Rajko Stanković Rubrika / Oddaja: Ostalo Datum: 20. 07. 2013 Stran: 3
Tožilec: Nadzorni svet ni opravil svojega dela Sodba Sodišče ni v celoti upoštevalo trditve tožilstva, predvsem kar zadeva višino škode, ki jo je utrpela Pivovarna
Laško Ljubljana - Okrožni tožilec Jože Kozina še ne ve, ali se bo pritožil na sodbo v zadevi Istrabenz. Najprej bo prebral obrazložitev sodbe, nato pa se bo odločil. Za Igorja Bavčarja in Boška Šrota je namreč predlagal po osem let zapora, sodišče pa seje odločilo za nižjo kazen. Kozina, ki je z obsodilno sodbo sicer zadovoljen, si bo sojenje zapomnil predvsem po izjemnem vodenju postopka predsednice senata Vladislave Lunder. »Samo takšno vodenje lahko doseže rezultat, da se izvedejo dokazi in da je sodba poštena, pravična in utemeljena,« je povedal tožilec. Sojenje je po njegovem pokazalo, »da-^, bomo tukaj Še velikokrat srečali«, saj nadzorni sveti niso opravljali svojega dela. »Kar so delali, je sramota,« trdi Kozina.
Predsednica senata je v obrazložitvi sodbe med drugim poudarila, da ni v celoti upoštevala trditve tožilstva, predvsem kar zadeva višino škode, ki jo je s posli obsojenih menda utrpela Pivovarna Laško. Ta ostaja nedoločena, sodišče pa je za njeno izterjavo Pivovarno Laško napotilo na pot pravde. Sodišče je presodilo, da je Šrot naklepno zlorabil položaj pri vodenju Pivovarne Laško s sklenitvijo opcijskih pogodb o prodaj delnic Istrabenza. Prav tako po mnenju senata ni deloval skladno z določili zakona o gospodarskih družbah, saj teh opcijskih pogodb ni predložil računovodstvu, kot bi sicer moral storiti skladno s slovenskimi računovodskimi standardi. Bavčar je po mnenju senata Šrota napeljeval k temu dejanju, nato pa je, tako kot brata Sušinski, razpolagal z denarjem velike vrednosti, za katerega je vedel, da je bil pridobljen nezakonito.
Bavčar in Šrot vztrajata, da sta nedolžna
Igor Bavčar je pričakoval oprostilno sodbo in se bo na odločitev sodišča pritožil. Pri tem višina kazni sploh ni pomembna, je dejal. Tudi on je opozoril, da sodišče, kjer so ugotavljali škodo za Pivovarno Laško, ni upoštevalo tožilstva. Prepričan je, da bo na višjem sodišču dokazal svojo nedolžnost. Njegov zagovornik Marko Bošnjak je dejal, da ne vidi vzrokov za taksno sodbo, tudi predsednica senata je po njegovih besedah bolj temeljito obrazložitev napovedala v pisnem odpravku sodbe. Je pa Bošnjak opozoril, da sodišče v enem delu ni upoštevalo tožilstva, zaradi česar bi posledično po njegovem mnenju morala biti izrečena oprostilna sodba.
Boško Šrot je povedal, da vztraja pri svoji nedolžnosti. Dejal je, da je tako, kakor da dokaznega postopka sploh ne bi bilo, da pa so bila izpolnjena pričakovanja medijev in javnosti. Poudaril je, da je sodnica obrazložila le, zakaj tožilstva v enem delu ni upoštevala, ne pa tudi, zakaj mu v preostalem delu je.
Združenje Manager: Sodba ni presenečenje
Častno razsodišče Združenja Manager je leta 2011 ugotovilo, da so nekatera ravnanja Šrota in Bavčarja neskladna z etičnim kodeksom, in ju zaradi tega izključilo iz združenja. »Ta sodba ni presenečenje in je za nas le konec nekega poglavja,« komentira izvršna direktorica Združenja Manager Sonja Šmuc. Po njenem mnenju številne obsodbe gospodarstvenikov zadnje čase kažejo, da sta se sodstvo in tožilstvo prebudila in začela opravljati svojo nalogo: »Lahko pričakujemo, da se ti postopki ne bodo končali, saj bodo lumpi vedno okoli nas. Pomembno pa je, da ima družba vzpostavljene in delujoče mehanizme, s katerimi te ljudi sankcionira ter ohrani druge na varni in etični strani.« Pri tem dodaja: »Škoda, da so te sodbe izvršene tako pozno. Če bi bile prej, bi imeli vladavino prava tudi na gospodarskem področju mnogo bolj urejeno in se ne bi toliko pogovarjali o poslovni etiki, saj bi ustanove, ki jih za to imamo, odigrale svojo vlogo.« Po njenih besedah so ti postopki normalen del poslovnega življenja pa tudi sporočilo: »Kdor v želji, da je večji od podjetja, prestopi na nezakonito stran, mora biti sankcioniran. Posamezniki so bili na vodilna mesta postavljeni, da skrbijo za razvoj in blaginjo družbe, ne pa za razvoj in blaginjo svoje osebne denarnice.«
»Pravici zadoščeno, ampak ne povsem« S to sodbo je pravici nekako zadoščeno, ampak ne povsem, meni predsednik Društva Mah delničarji Slovenije Rajko Stanković: »Bavčarju so dokazali manipulacijo z delnicami, a oškodovanje gospoda Šrota je bilo. bistveno večje. Tu govorimo o večmilijonskem oškodovanju 130.000 malih delničarjev v Infond Holdingu, Centru Naložbah in Pivovarni Laško. Verjamem, da bo Šrot obsojen tudi za druge zadeve.« Pri tem je spomnil na tožbe, ki so jih zoper Šrota zaradi izčrpavanja vložile odvisne družbe Pivovarne Laško. »Verjamem, da bo Šrot dobil še kakšno izdatnejšo kazen, glede zahtevka za povračilo premoženja pa se bojim, da ne bo uspešen,« dodaja Stanković.
Delničarji: Plača uprave previsoka
Medij: Delo Avtorji: Tekavec Vanja Teme: Mali delničarji Rubrika / Oddaja: Gospodarstvo Datum: 11. 07. 2013 Stran: 8
Istrabenz Sava ima tri člane v nadzornem svetu
Ljubljana - Kranjska Sava je še trdneje zavladala v nadzornem svetu koprskega Istrabenza. Na včerajšnji skupščini je v nadzorni svet holdinga imenovala še člana svoje uprave Miho Resmana, s čimer ima Sava (16,32-odstotna lastnica) v nadzornem svetu Istrabenza zdaj tri predstavnike kapitala od štirih.
Potem ko je skupaj z zamejsko družbo KB 1909 lani od Petrola odkupila tretjinski delež Istrabenza, se je kmalu zasidrala tudi v njegovem nadzornem svetu. Njegov predsednik Janez Grošelj sicer prihaja iz Petrola, a ta ni več lastnik holdinga.
Med nadzorniki sedita še Desa Katic iz NFD (največja lastnica NFD je Sava) in Franci Strajnar, ki je bil do konca leta 2012 član uprave Save, še vedno pa je nadzornik v Abanki, kjer je največja posamična lastnica prav Sava. Z imenovanjem Resmana Sava torej povsem obvladuje nadzorni svet koprskega holdinga, ki drži roko nad turizmom na Obali.
Mali delničarji, ki so v Istrabenzu izgubili večino premoženja, pa so na skupščini znova izpostavili problematiko nerazumno visokih prejemkov uprave, ki po novem nadzira le še osem zaposlenih in hkrati za delo v odvisnih družbah prejema dodatna nadomestila. Še zlasti jih motijo prejemki predsednika uprave Rudija Grbca, ki je po izračunih malih delničarjev plačan bolje kot marsikateri drug menedžer v državi.
20. skupščina družbe Istrabenz, d.d.
Od 20.05. do 04.07.2013 poteka zbiranje pooblastil za 20. redno skupščino družbe Istrabenz, d.d., ki bo potekala 10.07.2013 ob 13.00 uri, v dvorani Galea-Batana, Grand Hotel Portorož, Obala 33, Portorož.